XXII EDICIÓ DE LA UNIVERSITAT D’ESTIU DE GANDIA
“Des del saber divers”

CONVOCATÒRIA DE BEQUES PER A ESTUDIANTS PROCEDENTS DELS PAÏSOS EMERGENTS
La Universitat Internacional de Gandia, que organitza la XXII edició de la Universitat d’Estiu de Gandia sota el títol “Des del saber divers”, vol promoure l’assistència d’estudiants procedents de països emergents que estan realitzant estudis a la Universitat de València, o a d’altres universitats de la Xarxa Lluís Vives.
Amb el suport del Patronat Sud-Nord es convoquen:  36 beques per a  estudiants de pregrau o postgrau procedents dels països emergents, per a assistir-hi a la XXII edició de la UEG a celebrar entre  l’11 i el 22 de juliol de 2005, a la ciutat de Gandia.
Les beques cobreixen la matrícula a dos cursos o tallers i l’allotjament en règim de pensió completa, en habitació doble, durant una de les dues setmanes de l’edició. Els aspirants, a més de presentar la documentació que més avall es relaciona, hauran d’indicar quins d’entre els cursos i tallers de la setmana triada els interessen. Hi ha divuit beques per a la primera setmana (del 10 al 15) i altres tantes per a la segona (del 18 al 22). Els cursos i tallers són reconeguts com a crèdits de lliure opció per totes les universitats de la Xarxa Lluís Vives.
Per a aspirar a una de les beques haureu de presentar el passaport,  un breu currículum vitae,  fotocòpia compulsada del títol de llicenciat o de la darrera matricula, i documentació acreditativa tant de la vinculació acadèmica amb la Universitat de València (o amb altra de la Xarxa Lluís Vives) com a qualsevol altre dels mèrits al·legats. 
El termini de presentació de la documentació és del 13 al  28 de juny de 2005, i s’ha de dipositar a la Universitat Internacional de Gandia, La Nau (C/ Universitat, 2, 2ona planta, telèfons 96.386.48.71 i 386.40.97), de 09.00 a 14.00.
Les beques seran assignades per l’equip tècnic de la Universitat d’Estiu de Gandia conjuntament amb l’equip tècnic del Patronat Sud Nord. El resultat serà publicat a la Web de la Universitat de València i a les dependències de la UIG. El criteri de concessió prioritzarà als estudiants matriculats a la Universitat de València i en segon lloc als matriculats a les universitats de la Xarxa Lluís Vives.
Els becaris es comprometen a l’assistència a les classes amb aprofitament acadèmic, així com a fomentar l’intercanvi de coneixements i relacions amb la resta dels estudiants matriculats a la UEG. 

València, 10 de juny de 2005

Joan Alcàzar
Director Universitat d’Estiu de Gandia

ANNEX I

INSTÀNCIA
DADES PERSONALS
PRIMER COGNOM	SEGON COGNOM
	NOM	
DATA DE NAIXEMENT
	DNI	TELÈFON	
DOMICILI

	LOCALITAT / COMARCA O PROVÍNCIA

Correu electrònic	

CURS 1: 

CURS 2:	
 DOCUMENTACIÓ A ADJUNTAR:
1.	Curriculum vitae
2.	Expedient acàdemic
3.	Certificat acreditatius	

DEMANE l'admissió en el concurs per optar a una plaça de, convocada per la Universitat d’Estiu de Gandia.

La persona interessada,

València,                  de                        de 2005

La persona signant declara que són certes les dades que faculta, i assumeix, en cas contrari, les responsabilitats que poguessen derivar-se de les inexactituds que hi consten.

UNIVERSITAT D’ESTIU DE GANDIA
VICERECTORAT DE CULTURA UVEG